Bjørn Kruse har helt siden studietiden undervist ved Musikkhøgskolen, først i jazzfag, men mest innen komposisjon og musikk- og kunstestetikk. Han er meget aktiv som foredragsholder og gjesteforeleser innen samme fagområde, da særlig med utgangspunkt i boken (Universitetsforlaget 1995). Det sentrale tema som boken tar opp og illustrerer, dreier seg om de felles begreper, tenkemåter og forestillingsmodeller som finnes innen alle kunstfag, enten det er musikk, billedkunst, scenekunst eller annet, og som kan gi økt innsikt ikke bare hos den enkelte kunstneren, men også styrke den «estetiske kompetansen» hos mottageren.